[{"text_idx": "#000003", "text": "Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingut"}, {"text_idx": "#000008", "text": "Kultuurigiid: 9 kultuurisu\u0308ndmust, mida ku\u0308lastada suvel"}, {"text_idx": "#000009", "text": "Kultuurigiid: 9 kultuurisu\u0308ndmust, mida ku\u0308lastada su\u0308gisel"}, {"text_idx": "#000011", "text": "Fotoseeria: The Blood of a Pandemic"}, {"text_idx": "#000024", "text": "Fotografiska toob vaatajateni Hiina mu\u0308toloogia kaasaegses vo\u0303tmes"}, {"text_idx": "#000025", "text": "Fotografiska Tallinna su\u0308gishooaega ta\u0308iendab sellest reedest Pekingis su\u0308ndinud Hiina kunstniku ja rez\u030cisso\u0308o\u0308ri Yang Fudongi na\u0308itus \u201cMa\u0308gesid liigutades\u201d (\u201cMoving Mountains\u201d). Esmakordselt jo\u0303uab Fotografiska Tallinna seintele na\u0308itus, mille fookuses on must-valge film ja mida ta\u0308iendavad vo\u0303tteid ette valmistades visandatud kavandid ja u\u0308lesvo\u0303tted filmipaigast."}, {"text_idx": "#000026", "text": "Yang Fudongi na\u0308itus \u201cMa\u0308gesid liigutades\u201d on inspireeritud samanimelisest kogumikust, mis on kokku pandud 4. sajandi Hiina taoistlikust tekstist \u201cLiezi\u201d. Mo\u0303istujutt, mida ra\u0308a\u0308gitakse Hiinas pea igale koolilapsele, ra\u0308a\u0308gib vanamehest, kes otsustab oma lastele ja lastelastele parema elu tagamiseks omaenese ihurammu abil purustada kaks ma\u0308ge, mis takistavad ligipa\u0308a\u0308su tema majale. Ebarealistlikku eesma\u0308rki aitab ta\u0308ita mehe vankumatu usk, et peale tema surma viivad selle to\u0308o\u0308 lo\u0303pule tema ja\u0308reltulijad ja nende ja\u0308rglased."}, {"text_idx": "#000027", "text": "Yang Fudong vaatab seda traditsioonilist Hiina mo\u0303istujuttu uue nurga alt. So\u0303numit, et pu\u0308hendumus ja po\u0303himo\u0303ttekindlus aitavad u\u0308letada ko\u0303ik raskused ja viia algselt la\u0308bikukkumisele ma\u0308a\u0308ratud ettevo\u0303tmine lo\u0303pule, ta\u0308iendab Yang Fudong tema kaasajale iseloomuliku problemaatikaga. Filmis jooksevad paralleelselt kolm temaatilist liini: inimese ja looduse suhe, kaduvad traditsioonid ja ho\u0303renev side po\u0303lvkondade vahel ning inimese isolatsioon ja u\u0308ksildustunne ebapu\u0308sivas maailmas."}, {"text_idx": "#000029", "text": "\u201cAasia kaasaegne foto- ja filmikunst on va\u0308ga ko\u0308itev, kuid ometi oleme Eestis harjunud na\u0308gema pigem Euroopa vo\u0303i Ameerika kunstnike to\u0308id. Seepa\u0308rast on meil suur au vo\u0303o\u0303rustada Fotografiska seintel u\u0308he silmapaistvaima Hiina kaasaegse kunstniku na\u0308itust,\u201d selgitas na\u0308ituse tagamaid Rain Tamm, Fotografiska Tallinna sisujuht ja \u201cMa\u0308gesid liigutades\u201d na\u0308ituse produtsent. \u201cEriline on ka see, kuidas Fudongi looming foto- ja videokunsti piire kompab, va\u0308ljendudes la\u0308bi tunnetusliku pildi. Autori so\u0303num on siinkohal intuitiivsel tasandil pigem tajutav kui to\u0303lgendatav. Muideks, Fudongi na\u0308itusega astub ka Fotografiska Tallinn sammukese filmimaailma poole la\u0308hemale ja tegu on suurepa\u0308rase sissejuhatusega meie peatsele koosto\u0308o\u0308le Pimedate O\u0308o\u0308de Filmifestivaliga,\u201d ja\u0308tkas Tamm."}, {"text_idx": "#000030", "text": "Yang Fudong (1971) on Pekingis su\u0308ndinud ja Hangzhou Kunstiakadeemias maali ja graafikat o\u0303ppinud u\u0308ks silmapaistvamaid uue po\u0303lvkonna Hiina kunstnikke ja rez\u030cisso\u0308o\u0308re. Alates 1990ndate teisest poolest on Fudong tuntust kogunud oma metafu\u0308u\u0308siliste must-valgete filmide ja videoinstallatsioonidega. Vo\u0303ttes aluseks Hiina klassikalise pa\u0308randi mo\u0303testab Yang oma to\u0308o\u0308des lahti ta\u0308napa\u0308eva (Hiina) u\u0308hiskonnas toimuvaid protsesse ja meeleolusid ning pu\u0308u\u0308ab ma\u0308a\u0308ratleda inimese rolli kiiresti muutuvas maailmas. Fudongi to\u0308id on na\u0308idatud nii Euroopa, Aasia kui ka Ameerika prominentsemates muuseumides ja galeriides."}, {"text_idx": "#000031", "text": "Yang Fudongi \u201cMa\u0308gesid liigutades\u201d ootab Fotografiska Tallinnas ku\u0308lastajaid alates 20. septembrist kuni 1. detsembrini."}]